Държавен вестник, бр. 50, 2025 г., стр. 21

БРОЙ  50	
Д Ъ Р Ж А В Е Н  В Е С Т Н И К 	
СТР.  21   
(6) Мерките по ал. 1 се прилагат и в случа­
ите на нарушение на Регламент за изпълнение 
(ЕС) 2023/2083.
(7) Редът и начинът за назначаване на ли­
цата по ал. 1, т. 3 и изискванията към тях се 
определят с наредба на Българската народна 
банка.
Изисквания към определянето на мерките
Чл. 47. Предприетите от Българската на­
родна банка и от Комисията за защита на 
потребителите мерки по тази глава трябва да 
са пропорционални на сериозността на риска, 
който съдържа дейността по обслужване на 
вземания по необслужвани кредити.
Право на възражение
Чл. 48. (1) Преди прилагането на мярката 
по чл. 46 Българската народна банка, съот­
ветно Комисията за защита на потребителите 
предоставят възможност на адресата на мяр­
ката да представи своите възражения в срок 
5 работни дни от уведомяването.
(2) Българската народна банка, съответно 
Комисията за защита на потребителите могат 
да не приложат ал. 1, когато е необходимо 
неотложно прилагане на мярка по чл. 46.
Индивидуални административни актове
Чл. 49. (1) Индивидуалните администра­
тивни актове по този закон се издават от 
Управителния съвет на Българската народна 
банка по предложение на подуправителя, ръко­
водещ управление „Банково“, а в случаите по 
чл. 46, ал. 2 – от председателя на Комисията 
за защита на потребителите.
(2) Административните актове на Българ­
ската народна банка и Комисията за защита 
на потребителите се мотивират и подлежат 
на незабавно изпълнение.
(3) Административните актове по този 
закон се обжалват по реда на Администра­
тивнопроцесуалния кодекс. 
(4) Индивидуалните административни 
актове по този закон се съобщават на адре­
сатите им чрез връчване срещу подпис или 
чрез електронна поща или факс, ако стра­
ната е посочила такива, или чрез връчване 
с препоръчано писмо с обратна разписка. 
Връчването с препоръчано писмо с обратна 
разписка се извършва на постоянния адрес 
на лицето, ако то е физическо лице, или по 
неговото седалище и адрес на управление, 
ако то е юридическо лице.
(5) Когато административният акт не бъде 
връчен по един от посочените в ал. 4 начи­
ни, той се смята за връчен с поставянето му 
на публично достъпно място в сградата на 
Българската народна банка или на Комисия­
та за защита на потребителите. Последното 
обстоятелство се удостоверява с протокол, 
съставен от длъжностни лица, определени 
със заповед на подуправителя, ръководещ 
управление „Банково“, или определени със 
заповед на председателя на Комисията за 
защита на потребителите.
(6) При прилагането на принудителни ад­
министративни мерки от Българската народна 
банка чл. 26 от Административнопроцесуал­
ния кодекс не се прилага.
Г л а в а  о с м а
АДМИНИСТРАТИВНОНАКАЗАТЕЛНА 
ОТГОВОРНОСТ
Отговорност за нарушения
Чл. 50. (1) Който извърши или допусне 
извършването на нарушение на този закон, 
актовете по прилагането му и актовете по 
прилагане на Директива (ЕС) 2021/2167, из­
вън случаите по чл. 51 – 56, ако деянието не 
съставлява престъпление, се наказва с глоба 
в размер от 2000 до 10 000 лв., а при повторно 
нарушение – от 10 000 до 20 000 лв.
(2) Ако нарушителят по ал. 1 е юридическо 
лице, се налага имуществена санкция в раз­
мер от 20 000 до 40 000 лв., а при повторно 
нарушение – от 40 000 до 60 000 лв.
Отговорност за извършване на дейност 
без лиценз
Чл. 51. Който извърши или допусне из­
вършването на дейност по обслужване на 
кредити по този закон без лиценз, се наказва 
с глоба от 10 000 до 20 000 лв. за физическите 
лица, а при повторно нарушение – от 20 000 
до 40 000 лв. Ако нарушителят е едноличен 
търговец или юридическо лице, се налага 
имуществена санкция в размер от 200 000 
до по-голямата сума между 5 000 000 лв. и 5 
на сто от общия годишен оборот на лицето 
съгласно последния му годишен финансов 
отчет, одобрен от управителния му орган, 
а при повторно нарушение – имуществена 
санкция от 400 000 лв. до по-голямата сума 
между 5 000 000 лв. и 5 на сто от общия 
годишен оборот на лицето съгласно послед­
ния му годишен финансов отчет, одобрен от 
управителния му орган.
Отговорност за нарушения на лица, об­
служващи кредити
Чл. 52. (1) На лице, обслужващо кредити, 
което сключва договори за възлагане на дей­
ности на външни изпълнители в нарушение 
на изискванията на чл. 16, ал. 3, се налага 
имуществена санкция в размер от 10 000 до 
20 000 лв., а при повторно нарушение – от 
20 000 до 40 0000 лв.
(2) На лице, обслужващо кредити, което 
извърши нарушение на чл. 16, ал. 4 – 7 или 
чл. 20, за всяко установено нарушение се на­
лага имуществена санкция в размер от 5000 
до 10 000 лв., а при повторно нарушение – от 
10 000 до 20 000 лв.
(3) На лице, обслужващо кредити, което 
не прилага подходяща политика съгласно 
изискването на чл. 8, ал. 11, т. 7, осигуряваща